open-index/open-wikipedia-markdown huggingface dataset:
முதலாம் சிலுவைப்போர்

**முதலாம் சிலுவைப்போர்** (1096–1099) என்பது சமயப் போர்கள் அல்லது சிலுவைப் போர்களில் முதன்மையானது ஆகும். இது இடைக்காலத்தில் இலத்தீன் திருச்சபையால் தொடங்கப்பட்டடும் ஆதரிக்கப்பட்டடும் சில நேரங்களில் அதனால் இயக்கப்பட்டதுமாகும். இஸ்லாமிய ஆட்சியில் இருந்து புனித பூமியை மீட்பதே அதன் நோக்கமாக இருந்தது. நூற்றுக்கணக்கான ஆண்டுகளாக எருசலேம் முஸ்லீம் ஆட்சியின் கீழ் இருந்தபோது, 11 ஆம் நூற்றாண்டு காலப்பகுதியின் செல்யூக் பேரரசு கட்டுப்படுத்தல் உள்ளூர் கிறிஸ்தவ மக்களையும், மேற்கிலிருந்த யாத்திரைகளையும்,  பைசாந்தியப் பேரரசையும் அச்சுறுத்தியது. முதல் சிலுவைப்போருக்கான ஆரம்ப முயற்சி 1095 இல் தொடங்கியது. பைசாந்திய பேரரசர் முதலாம் அலெக்ஸியோஸ்  கொம்னெனோஸ், செல்யூக் தலைமையிலான துருக்கியர்களுக்கு எதிராக பியாசென்சா சபையிடம் இருந்து இராணுவ ஆதரவைக் கோரினார். இது ஆண்டின் பிற்பகுதியில் கிளெர்மான்ட் சபையால் பின்பற்றப்பட்டது. இதன் போது திருத்தந்தை இரண்டாம் அர்பன் இராணுவ உதவிக்கான பைசாந்திய கோரிக்கையை ஆதரித்தார். அத்துடன் விசுவாசமுள்ள கிறிஸ்தவர்களை எருசலேமுக்கு ஆயுதம் ஏந்திய யாத்திரை மேற்கொள்ள வலியுறுத்தினார்.

## குறிப்புகள்

## உசாத்துணை

## வெளி இணைப்புகள்
* 

பகுப்பு:சிலுவைப் போர்கள்
சர்வோதய் திட்டம்

**சர்வோதய் திட்டம்** (*Project Sarvoday*) (சர்வோதய் கிராமின் விகாஸ் திட்டம் என்றும் அழைக்கப்படுகிறது) என்பது அரியானா அரசாங்கத்தின் ஒருங்கிணைந்த கிராம மேம்பாட்டுத் திட்டத்தின் ஒரு முன்முயற்சியாகும், இது எம் 3 எம் அறக்கட்டளையுடன் இணைந்து நடைமுறைப்படுத்தப்படுகிறது. இந்த முன்முயற்சியின் கீழ், மாநிலத்தில் உள்ள கிராமங்கள் கல்வி, சுகாதாரம், திறன் மேம்பாடு மற்றும் சுற்றுச்சூழல் திட்டங்களில் ஆதரவைப் பெற தேர்வு செய்யப்படுகின்றன.

## வரலாறு
இந்தத் திட்டம் தொடக்கத்தில் எம் 3 எம் அறக்கட்டளையால் 2020 ஆம் ஆண்டில் ஒடிசாவில் 13 கிராமங்களுடன் ஒரு முன்னோடித் திட்டமாகச் சோதிக்கப்பட்டது, அடுத்த மூன்று ஆண்டுகளுக்குள் தேர்ந்தெடுக்கப்பட்ட கிராமங்களைத் தன்னிறைவு பெறச் செய்வதை நோக்கமாகக் கொண்டது.

பின்னர், 2023 ஆம் ஆண்டில், இந்தத திட்டம் அரியானா மாநிலத்தால் ஏற்றுக்கொள்ளப்பட்டு, 81 கிராமங்களை மையமாகக் கொண்ட அரியானாவின் நுஹ் மாவட்டத்தில் உள்ள டாவூரு என்ற நகரத்திற்கு விரிவுபடுத்தப்பட்டதன் மூலம் ஒரு முறையான கட்டமைப்பைப் பெற்றது. முதற்கட்டத்தில், கல்வி, சுகாதாரம், திறன் மேம்பாடு மற்றும் சுற்றுச்சூழல் துறைகளில் நிபுணர்களாக இருக்கும் கிராமத் தலைவர், உள்ளூர் கிராமவாசிகள் உட்பட 30 கிராம மேலாண்மை மற்றும் மேம்பாட்டுக் குழுக்கள் (வி. எம். டி. சி) அமைக்கப்பட்டன. சூரிய ஆற்றல், குடிநீர் மற்றும் நீர் பாதுகாப்பு போன்ற புதுப்பிக்கத்தக்க எரிசக்தி ஆதாரங்களை வழங்குவதும், தற்போதுள்ள ஆரம்ப சுகாதார அமைப்பை வலுப்படுத்துவதும் திட்டத்தின் முதன்மை கவனம் பெற்றவையாகும்.

இரண்டாம் கட்டத்தில், இந்தத் திட்டம் அரியானாவில் உள்ள 150 கிராமங்களுக்கு விரிவுபடுத்தப்படும்.

*

## மேற்கோள்கள்

பகுப்பு:அரியானா அரசு
பகுப்பு:இந்திய அரசுத் திட்டங்கள்
தூபம்

**தூபம்** (*Dhupa*) என்பது இந்திய மதங்களில் (இந்து மதம், சமண மதம், புத்த மதம் போன்றவை) ஒரு தெய்வத்தின் உருவத்திற்கு பூசை செய்யும் போது தூபம் செலுத்தும் சடங்கு ஆகும். 

தாய் மொழியும் சமசுகிருதத்தில் இருந்து இந்த வார்த்தையைக் கடனாகப் பெற்று தூபா என்பதற்குப் பதிலாக தூப் என்ற உச்சரிப்புடன் ஊதுபத்திகளைக் குறிப்பிடப் பயன்படுத்துகிறது.  நறுமணப் பத்திகளை தெய்வத்தன்மை வாய்ந்த படங்களின் முன்பும், ஆலயங்களில் வழிபாடு நடக்கும் போதும் பயன்படுத்துவதை ஆசியாவின் பல பகுதிகளிலும் காண முடியும்.  இப்பழக்கம் இந்து, புத்தம், சமணம், சீக்கியம், தாவோயிசம் ஆகியவற்றைப் பின்பற்றுபவர்களால் கடைப்பிடிக்கப்படுகிறது. 

தூபத்தை வழிபாட்டின் போது பயன்படுத்தும் கருத்து டாகினி *தூபத்தால்* உருவகப்படுத்தப்பட்டுள்ளது, டாகினி மூன்றாம் நாளில் தோன்றுவார் என்று பார்டோ தோடோலில் கூறப்படுகிறது.

## மேலும் காண்க
* பூஜை (இந்து மதம்)
## மேற்கோள்கள்

பகுப்பு:இந்து சமய வழிபாட்டுப் பொருட்கள்
அசிட்டோலாக்டிக்கு அமிலம்

**அசிட்டோலாக்டிக்கு அமிலம்** (*Acetolactic acid*) என்பது C5H8O4 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். α-அசிட்டோலாக்டிக்கு அமிலம் என்ற பெயராலும் இச்சேர்மம் அறியப்படுகிறது. பக்கச்சங்கிலி அமினோ அமிலங்களான வாலைன் மற்றும் இலியூசின் அமிலங்களை  உயிரித்தொகுப்பு முறையில் தயாரிக்க ஒரு முன்னோடி சேர்மமாக α-அசிட்டோலாக்டிக்கு அமிலம் பயன்படுகிறது. 

## தயாரிப்பு
α-அசிட்டோலாக்டிக்கு அமிலம் பைருவிக் அமிலத்தின் இரண்டு மூலக்கூறுகளிலிருந்து அசிட்டோலாக்டேட்டு சிந்தேசு நொதியின் மூலம் தயாரிக்கப்படுகிறது.

## வினை
α-அசிட்டோலாக்டிக்கு அமிலம் α-அசிட்டோலாக்டிக்கு டிகார்பாக்சிலேசு நொதியினால் கார்பாக்சில் நீக்கம் செய்யப்பட்டு அசிட்டோயின் என்ற வாசனை திரவ உட்கூறு உருவாகிறது. α-அசிட்டோலாக்டேட்டு என்ற பெயர் α-அசிட்டோலாக்டிக்கு அமிலத்தின் அயனி (இணைப்பு காரம்), உப்புகள் மற்றும் எசுத்தர்களுக்குப் பயன்படுத்தப்படுகிறது.

## மேற்கோள்கள்

பகுப்பு:ஆல்பா ஐதராக்சி அமிலங்கள்
பகுப்பு:பீட்டா-கீட்டோ அமிலங்கள்
நிமுபென் பம்பானியா

**நிமுபென் ஜெயந்திபாய் பம்பானியா** (*Nimuben Bambhaniya*)(**பாம்பானியா** என்றும் உச்சரிக்கப்படுகிறது) ஓர் இந்திய அரசியல்வாதியும், சமூக சேவகரும் ஆவார். இவர் குசராத்து மாநிலம் பவநகர் மக்களவைத் தொகுதியின் தற்போதைய நாடாளுமன்ற உறுப்பினர் ஆவார். பாரதிய ஜனதா கட்சியின் உறுப்பினரான இவர் இந்திய அரசாங்கத்தின் மோதி அமைச்சரவையில் அமைச்சராக உள்ளார். 2024 இந்தியப் பொதுத் தேர்தலில் இவர் ஆம் ஆத்மி கட்சியின் உமேஷ்பாய் மக்வானாவை 455,289 வாக்குகள் வித்தியாசத்தில் தோற்கடித்தார். நிமுபென் பாம்பானியா குசராத்தின் கோலி இனத்தைச் சேர்ந்தவர்.

## அரசியல் வாழ்க்கை
thumb|நுகர்வோர் விவகாரங்கள், உணவு மற்றும் பொது விநியோக அமைச்சகத்தின் இணை அமைச்சராக பம்பானியா

* 2007 - 2009: பன்னாட்டு ஜூனியர் சேம்பர் தலைவர்
* 2009 - 2010: பாவ்நகர் மாநகராட்சி நகரத்தந்தை
* 2015 - 2018: பாவ்நகர் மாநகராட்சி நகரத்தந்தை (2வது முறை)
* 2008 - 2010: பாரதிய ஜனதா கட்சியின் பாவ்நகர் நகர மாவட்ட துணைத் தலைவர்
* 2009 - 2011: தலைவர், பாவ்நகர் நகர பாஜக மகளிர் அணி
* 2013 - 2021: குசராத்து மாநில பாஜக மகளிர் அணித் துணைத் தலைவர்
* 2024 - பாவ்நகர் மக்களவைத் தொகுதியின் நாடாளுமன்ற மக்களவை உறுப்பினர்.
* 2024 - இந்திய அரசாங்கத்தில் மத்திய இணை அமைச்சர்-நுகர்வோர் விவகாரங்கள், உணவு மற்றும் பொது விநியோக அமைச்சகம்

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1966 பிறப்புகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
துபாயிடே

**துபாயிடே** (*Tupaiidae*) என்பது மூஞ்சூறுகளின் இரண்டு குடும்பங்களில் ஒன்றாகும். மூஞ்சுறுகளின் மற்றொரு குடும்பம் திலோசெர்சிடே ஆகும். இந்தக் குடும்பத்தில் மூன்று பேரினங்களில் 19 வாழக்கூடிய சிற்றினங்கள் உள்ளன. இந்தக் குடும்பப் பெயர் மலாய் வார்த்தையான *ட்ரெஷ்ரூ* மற்றும் அணில் ஆகியவற்றிற்கான *துபாய்* என்பதிலிருந்து பெறப்பட்டது. முந்தைய பேரினமான *[[மிண்டனாவோ மர மூஞ்சூறு|யூரோகேல்]]* 2011ஆம் ஆண்டில் மிண்டனாவோ மர மூஞ்சூறு ஒரு மூலக்கூறு தொகுதி வரலாற்று ஆய்வின் அடிப்படையில் துபையாவுக்கு மாற்றப்பட்டபோது கலைக்கப்பட்டது.

மூஞ்சூறுகளைப் போலல்லாமல், இவை இவற்றின் அளவினை ஒப்பிடும் போது மிகவும் பெரிய மூளையினைக் கொண்டுள்ளன. சில ஆராய்ச்சிகள் முதனிகளுடன் இவை மிக நெருக்கமான வாழ்க்கை உறவினர் தெரிவிக்கின்றன. பெரும்பாலான மூலக்கூறு ஆய்வுகள் தற்போது பறக்கும் தேவாங்குகளை (*கொலுகோசு*) இவற்றின்  முதனிகளின் சகோதரக் குழுவாக உள்ளது.

## வகைப்பாட்டியல்

* பேரினம் *[[மூங்கில் அணத்தான்|அனாதனா]]*
** மூங்கில் அணத்தான், *அ. எலியோட்டி*
* பேரினம் *தெண்ட்ரோகேல்*
** போர்னிய மென்வால் முஞ்சூறு, *தெ. மெலனுரா*
** வடக்கு மென்வால் முஞ்சூறு, *தெ. முரினா*
* பேரினம் *துபையா*
** வடக்கு மர மூஞ்சூறு, *து. பெலாங்கேரி*
** தங்கவயிற்று மர மூஞ்சூறு, *து. கிரைசோகேசுடர்*
** வரி மர மூஞ்சூறு, *து. டோர்சலிசு*
** மிண்டனாவோ மர மூஞ்சூறு, *து. எவரெட்டி*
** மர மூஞ்சூறு, *து. கிளிசு*
** மெல்லிய மர மூஞ்சூறு, *து. கிராசிலிசு*
** கோர்சுபீல்டு மர மூஞ்சூறு, *து. சாவனிகா*
** நீண்ட பாத மர மூஞ்சூறு, *து. லாங்கிபசு.* 
** குள்ள மர மூஞ்சூறு, *து. மைனர்*
** கலாமியன் மரமூஞ்சூறு, *து. மோய்லெண்டோர்பி*
** மலைமர மூஞ்சூறு, *து. மொன்டானா*
** நிகோபார் மர மூஞ்சூறு, *து. நிக்கோபாரிகா*
** பலவான் மரமூஞ்சூறு, *து. பலவானென்சிசு*
** வண்ண மர மூஞ்சூறு, *து. பிக்டா*
** ரூடி மர மூஞ்சூறு, *து. இசுப்ளெண்டிடுலா*
** பெரிய மர மூஞ்சூறு, *து. தானா*

## பாதுகாப்பு
பன்னாட்டு இயற்கைப் பாதுகாப்புச் சங்கத்தின் செம்பட்டியலில் இந்தக் குடும்பத்தில் உள்ள பெரும்பாலான சிற்றினங்கள் (71.4%) குறைந்த அக்கறை கொண்ட சிற்றினங்கள் எனவும், கிட்டத்தட்ட இருபதில் ஒரு பங்கு சிற்றினங்கள், அதாவது 4.8%, பாதிக்கப்படக்கூடியவை என்றும் இதே எண்ணிக்கையிலானவை ஆபத்தில் உள்ளன. சுமார் 19% சிற்றினங்கள் மதிப்பிடப்படுவதற்குப் போதுமான தரவு சேகரிக்கப்படாத இனங்களாக உள்ளன.

## மேற்கோள்கள்

பகுப்பு:பாலூட்டிக் குடும்பங்கள்
பகுப்பு:மூஞ்சூறு
யோஹான் பீட்டர் ராட்லர்

**யோஹன் பீட்டர் ரோட்லர்** (*Johan Peter Rottler*, சூன் 174924 சனவரி 1836) என்பவர் ஒரு டச்சு மறைப்பணியாளரும், தாவரவியலாளரும் ஆவார். இவர் தென்னிந்தியாவின் தரங்கம்பாடியுடனும் பின்னர் சென்னை வேப்பேரி டேனிய மிஷனுடன் மிகவும் தொடர்புடையவராக இருந்தார்.

இவர் 1749 இல் பிரான்சின் ஸ்திராஸ்பூர்க்கில் பிறந்தார்.  ஒன்பது வயதிலிருந்தே உள்ளூர் ஜிம்னாசியத்தில் பயின்றார். இவர் பள்ளியின் மாஸ்டர் டாக்டர் லோரென்சின் தாக்கத்துக்கு உள்ளானார். 1766 இல் இவர் ஸ்ட்ராஸ்பர்க் பல்கலைக்கழகத்தில் சேர்ந்து ஒன்பது ஆண்டுகள் படித்தார். மேலும் 1776 இல் ஹாலியின் டாக்டர் ஃப்ரேலிங்ஹவுசனின் பரிந்துரையின் பேரில் தென்னிந்தியாவிற்கு மறைப்பணியாளராகச் சென்றார். இவரது முதல் நியமனம்  தரங்கம்பாடியில் உள்ள டேனிஸ் லூதரனிய மறைப்பணியாளராக பணியாற்றினார். 1806 இல், இவர் மதராசின் வேப்பேரிக்கு மாற்றலாகி வந்தார். அங்கு இவர் 1836 இல் இறந்தார்.

ஜோஹன் கெர்ஹார்ட் கோனிக் உட்பட இப்பகுதியில் முன்பு செயல்பட்ட இயற்கை ஆர்வலர்களின் பணிகளின் தொடச்சியாக, ரோட்லர் உற்சாகமிக்க ஒரு தாவரவியலாளராக ஆனார். இவர் 18 ஆம் நூற்றாண்டின் இறுதியில் தரங்கம்பாடியிலிருந்து மதராசுக்கு பயணம் மேற்கொண்டு, பின்னர் தரங்கம்பாடிக்கே மீண்டும் பயணித்துள்ளார். தான் சென்ற வழியெங்கும் தாவர மாதிரிகளை சேகரித்து அவற்றைப் பற்றிய குறிப்பை எழுதியுள்ளார். இவ்வாறு இவர் தென்னிந்தியாவில் இருந்து 2000 இக்கும் மேற்பட்ட தாவர மாதிரிகளை உலர் தொகுப்பாக சேகரித்து ஆய்வுக்காக ஐரோப்பாவிற்கு அனுப்பினார். தமிழில் புலமை பெற்ற ராட்லர் தமிழை ஆய்வு செய்து தமிழ்-ஆங்கில அகராதியைத் (மூன்று தொகுதிகள்) தொகுத்தார். இவர் 1779 இல் ஒரு டச்சு கப்பல் கேப்டனின் விதவை மனைவியை மணந்தார். அவர் 1827 இல் புற்றுநோயால் வேப்பேரியில் இறந்தார். அவர் எர்லாங்கன் பல்கலைக்கழகத்தில் டாக்டர் ஷ்ரெபருடன் கடிதங்கள் வாயிலாக தொடர்பில் இருந்தார், மேலும் 1795 இல் மெய்யியலில் முனைவர் பட்டம் பெற்றார். 1795 இல் இவர் பிரடெரிக் நோர்த்தின் செயலாளரான  சர் ஹியூக் கிளேகோர்ன் உடன் சென்றார். ரோட்லரின் தாவரவியல், இயற்கை வரலாற்று அறிவை கிளேகோர்ன் பயன்படுத்திக்கொண்டார். லண்டன் கிங்ஸ் கல்லூரியின் பெரிய உலர் தாவரத் தொகுப்பகத்துக்கு தாவர மாதிரிகளின்  தொகுப்பு  அனுப்பப்பட்டது. 1873 ஆம் ஆண்டில், இந்தச் சேகரிப்பு லண்டனின்  அரச கழக தாவரவியல் பூங்காவுக்கு மாற்றபட்டது. 1803 ஆம் ஆண்டில், ஃபோர்ட் வில்லியம் கல்லூரியில் தமிழ் கற்பிக்கச் சென்ற பெசோல்டுக்குப் பதிலாக வேப்பேரி பணிக்கு ரோட்லர் பொறுப்பேற்றார்.

இவரது கண்டுபிடிப்புகள் 1803 இல் ஐரோப்பாவில் வெளியிடப்பட்டன. ஆனால் அவை பல ஆண்டுகள் பெரும்பாலும் கவனிக்கப்படவில்லை.

ரோட்லரின் பெரும்பாலான தாவரவியல் சேகரிப்புகள் முனிச்சின் அரச உலர் தாவரத் தொகுப்பகத்தில்  உள்ளன. இவர் சேகரித்து அனுப்பிய பல தாவரங்கள் கார்ல் லுட்விக் வில்டெனோ, மார்ட்டின் வால் மற்றும் பிறரால் விவரிக்கப்பட்டுள்ளன. *ரோட்லேரா* பேரினத்துக்கு வால்லால் இவரது பெயர் இடப்பட்டது, ஆனால் இப்போது அது *மல்லோட்டஸின்* ஒத்த பொருளாக உள்ளது. வேப்பேரி தேவாலயத்தில் ரோட்லரின் நினைவு பட்டையத் தகடு உள்ளது.

## மேற்கோள்கள்

## வெளி இணைப்புகள்
* Travel diary of Rottler and J.G. Klein, October 1792
Rottler's A Dictionary of the Tamil and English languages - Internet Archive (4 volumes)

பகுப்பு:1836 இறப்புகள்
பகுப்பு:1749 பிறப்புகள்
பகுப்பு:தாவரவியலாளர்கள்
பகுப்பு:தமிழ் அகராதி தொகுப்பாளர்கள்
செந்நிற மர மூஞ்சூறு

**செந்நிற மர மூஞ்சூறு** (*Ruddy treeshrew-துபையா இசுபிப்ளெண்டிடுலா*) என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும். இது போர்னியோ, நட்டுனா தீவுகள் மற்றும் அனம்பாசு தீவுகளில் மட்டுமே காணப்படும் அகணிய உயிரி.

## வாழிடமும் அச்சுறுத்தல்களும்
இந்தோனேசியாவின் காடுகளில் இந்தச் செந்நிற மர மூஞ்சூறு சிற்றினம் காணப்படுகின்றது. இது குறைந்த உயரத்தில் வாழ்கிறது. கடல் மட்டத்திலிருந்து 500 மீட்டருக்குக் கீழ் உள்ளப் பகுதிகளில் மட்டுமே காணப்படும். தீவாய்ப்புக் கலவலை குறைந்த இனமாக அறிவிக்கப்பட்டாலும், மரங்கள் வெட்டுதல் போன்ற காரணங்களால், வாழிட இழப்பால் மேலும் அச்சுறுத்தப்படுகிறது. இதன் காரணமாக, இதன் எண்ணிக்கை மெதுவாகக் குறைந்து வருகிறது.

## துணையினங்கள்
செந்நிற மர மூஞ்சூறு 5 துணையினங்களைக் கொண்டுள்ளது. இந்தோனேசியா முழுவதும் பரவலாகக் காணப்படுகின்றது.

* *து. இசு. கேரிமேடே* மில்லர், 1906 (கேரிமேட்டா தீவுகள்)
* *து. இசு. லூசிடா* தாமசு மற்றும் கார்டர்ட், 1895 (லாட் தீவு)
* *து. இசு. நேட்டுனே* லையன், 1911 (நேட்டுனா பேசர்)
* *து. இசு.* *ரியாபசு* லையன், 1913 (அனாம்பசு தீவுகள்)
* *து. இசு.இசுப்ளெண்டிடுலா* கிரே, 1865 (தெற்கு போர்னியோ )

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:மூஞ்சூறு
பகுப்பு:அகணிய உயிரிகள்
தங்க வயிற்று மர மூஞ்சூறு

**தங்க வயிற்று மர மூஞ்சூறு** (*Golden-bellied treeshrew-துபையா கிரிசோகாசுடர்*) என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும்.  இந்தோனேசியாவின் மெந்தாவாய் தீவுகளான சிபோரா, வடக்கு மற்றும் தெற்கு பகாய் ஆகியவற்றில் மட்டும் காணப்படும் அகணிய உயிரி என்பதால் இது **மெந்தாவாய் மர மூஞ்சூறு** என்றும் அழைக்கப்படுகிறது. இது காடுகளில் வாழ்கிறது. மேலும் தீவுகளின் காடுகள் தொடர்ந்து அழிக்கப்படுவதால் வாழிட இழப்பு காரணமாக அருகிய இனமாக மாறும் அபாயத்தில் கருதப்படுகிறது.

## விளக்கம்
அமெரிக்க விலங்கியல் நிபுணர் கெரிட் சுமித் மில்லர், அமெரிக்காவின் தேசிய அருங்காட்சியகத்தால் பெறப்பட்ட விலங்கியல் சேகரிப்பின் ஒரு பகுதியான வடக்கு பகாய் தீவிலிருந்து பெறப்பட்ட தங்க வயிற்று மர மூஞ்சூறுகளை முதலில் விவரித்தார். பெரிய பற்கள் மற்றும் மண்டை ஓடு, முதுகில் அடர் நிற உரோமங்களுடன் கூடிய கரடுமுரடான வால் உள்ளிட்ட பண்புகளால் இந்த மாதிரி இனமானது பொதுவான மர மூஞ்சூறுகளிலிருந்து வேறுபட்டது என்பதால் இதை ஒரு தனித்துவமான இனமாக சுமித் கருதினார்.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:மூஞ்சூறு
இயன் பெக்

**இயன் ஆர்க்கிபால்ட் பெக்** (Ian Archibald Beck) (பிறப்பு ஆகஸ்ட் 17,1947) ஒரு ஆங்கில குழந்தைகள் ஓவியர் மற்றும் எழுத்தாளர் ஆவார். இவரது ஏராளமான குழந்தைகள் புத்தகங்களைத் தவிர, எல்டன் ஜானின் குட்பை யெல்லோ பிரிக் ரோட் ஆல்பத்தின் அட்டைப்பட விளக்கப்படத்திற்காகவும் இவர் அறியப்படுகிறார்இ. இவரது புத்தகங்கள் ஒரு மில்லியனுக்கும் அதிகமான பிரதிகள் உலகம் முழுவதும் விற்கப்பட்டுள்ளன. 1999 இல் பெக் மாஸ்டர் ஆஃப் தி ஆர்ட் வொர்க்கர்ஸ் கில்ட் ஆக இருந்தார்.

## தொடக்க கால வாழ்க்கை
உள்ளூர் இடைநிலை மாடர்ன் பள்ளியில் பயின்ற இயன் பெக் பதினொன்றாம் வகுப்பிற்குப் பிந்தைய தேர்வில் தோல்வியடைந்த பின்னர் , கலை ஆசிரியர் மற்றும் தலைமை ஆசிரியரால் பிரைட்டன் கலைக் கல்லூரியில் சேர ஊக்குவிக்கப்பட்டார், அங்கு இவர் ரேமண்ட் பிரிக்ஸ் மற்றும் ஜான் வெர்னான் லார்ட் ஆகியோரால் கற்பிக்கப்பட்டு விளக்கப்படம் மற்றும் வரைபட வடிவமைப்பு ஆகியவற்றைப் படித்தார். இவர் 1968 இல் பட்டம் பெற்றார்.

## தொழில் வாழ்க்கை
இந்தக் கால கட்டத்தில், பெக் இலண்டனுக்கு குடிபெயர்ந்தார், ஒரு சுயாதீன விளக்கமளிப்பவராக, பொம்மைகள் உருவாக்கத் துறையில் ஹாரோட்ஸில் பகுதிநேர வேலை செய்தார். இவர் படிப்படியாக ஒரு வாடிக்கையாளர் தொகுதியை உருவாக்கி, *குட் ஹவுஸ் கீப்பிங்*, *காஸ்மோபாலிட்டன்* மற்றும் *ஹோம்ஸ் அண்ட் கார்டன்ஸ்* போன்ற நுகர்வோர் பத்திரிகைகளில் பணியாற்றினார். ரை கூடர் மற்றும் ரிச்சி ஹேவன்ஸ் போன்ற கலைஞர்களுக்காக பதிவுத் துறைக்கான விளம்பரங்களையும் அவர் செய்யத் தொடங்கினார். பின்னர் எல்டன் ஜானுக்காக *குட்பை யெல்லோ பிரிக் ரோட்* போன்ற ஆல்ப அட்டைகளை வடிவமைத்து விளக்கினார். 1980களின் முற்பகுதி வரை பதிவுத் துறையில் தொடர்ந்து பணியாற்றினார். சிப்பங்களில் அடைத்தல், வாழ்த்து அட்டைகள், நாட்காட்டிகள், உட்புற வடிவமைப்பு gலகைகள் உள்ளிட்ட பல பணிகளை கான்ரான் வடிவமைப்புக் குழுவிலிருந்து இவர் பெற்றுள்ளார். *கேட்விக்* விமான நிலையத்தில் உள்ள ஒரு உணவகத்தில் சுவரோவியங்களுக்கான பணிக்குழுவையும் அவர் வைத்திருந்தார்.

*ஆக்ஸ்போர்டு யுனிவர்சிட்டி பிரஸ் ரேடியோ டைம்ஸிற்காக* இவர் வரைந்த சில வரைபடங்களைப் பார்த்தது, மேலும் குழந்தைகளுக்காக அவர்கள் வெளியிட விரும்பிய ஒரு இதழுக்கான செயல்திட்டத்தில் இவர் பணியாற்ற வேண்டும் என்று விரும்பினர். இவரது முதல் பட நூலான, *ரவுண்ட் அண்ட் ரவுண்ட் தி கார்டன்*, 1982-ஆம் ஆண்டில் வெளியிடப்பட்டது. இந்தப் புத்தகத்தின் வெற்றிக்குப் பிறகு, இதை மற்றவர்கள் பின்தொடர்ந்தனர், 1989 ஆம் ஆண்டில், இவர் தனது முதல் கதையான *தி டெடி ராபரை* முடித்தார். 1997 ஆம் ஆண்டில் இவரது புத்தகம், *ஹோம் பிஃபோர் டார்க்* சிறந்த பொம்மை விருதுகளில் தங்க விருதை வென்றது, 2000 ஆம் ஆண்டில் அவர் மீண்டும் விருதை வென்றார், இந்த முறை புத்தகத்தின் பெயர் *அலோன் இன் தி வூட்ஸ்*. *தி ஹேப்பி பீ* படத்திற்காக இவர் மீண்டும் விருதை வென்றார். 1999 ஆம் ஆண்டில் *மாஸ்டர் ஆஃப் தி ஆர்ட் வொர்க்கர்ஸ் கில்டாக* தேர்ந்தெடுக்கப்பட்டார், மேலும் *டபுள் கிரவுன் கிளப்பின்* முன்னாள் தலைவராகவும் உள்ளார்.

திருமணமான இவருக்கு மூன்று குழந்தைகள் உள்ளனர், மேலும் பள்ளிகள் மற்றும் நூலகங்களுக்கு தவறாமல் செல்வதன் மூலமும், தனது புத்தகங்களை உருவாக்குவது மற்றும் கதைகளைப் படிப்பது பற்றியும் பேசுவதன் மூலமும் குழந்தைகளுடன் நெருங்கிய தொடர்பில் இருக்கிறார்.

## குறிப்புகள்

பகுப்பு:வாழும் மக்கள்
பகுப்பு:1947 பிறப்புகள்
ஜோகோரா

***ஜோகோரா*** (*Johora*) என்பது மலாய் தீபகற்பம் மற்றும் சுற்றியுள்ள தீவுகளில் காணப்படும் நன்னீர் நண்டுகளின் பேரினமாகும்.  இது பின்வரும் சிற்றினங்களை உள்ளடக்கியது:

* *ஜோகோரா ஐபூவே* (என்ஜி, 1986)
* *ஜோகோரா கவுன்சில்மணி* (என்ஜி, 1985)
* *ஜோகோரா கபென்சிசு* (பாட், 1966)
* *ஜோகோரா கிராலேட்டர்* என்ஜி, 1988
* *ஜோகோரா குவா* இயோ, 2001
* *ஜோகோரா கெய்செனி* என்ஜி & டகேடா, 1992
* *ஜோகோரா இன்டர்மீடியா* (என்ஜி, 1986)
* *ஜோகோரா ஜோகோரென்சிசு* (ரூக்சு, 1936)
* *ஜோகோரா மர்பி* (என்ஜி, 1986)
* *ஜோகோரா புனிசியா* (என்ஜி, 1985)
* *ஜோகோரா சிங்கபோரென்சிசு* (என்ஜி, 1986)
* *ஜோகோரா தகனென்சிசு* (பாட், 1966)
* *ஜோகோரா தையான* லீலாவதனகூன், லெக்னிம் & என்ஜி, 2005
* *ஜோகோரா தோய்* என்ஜி, 1990
* *ஜோகோரா தியோமனென்சிசு* (என்ஜி & எல். டபிள்யூ. எச். டான், 1984) 

பன்னாட்டு இயற்கை பாதுகாப்புச் சங்கம் இப்பேரினத்தினைச் சார்ந்த நான்கு சிற்றினங்களை அழிவாய்ப்பு இனமாகப் பட்டியலிடப்பட்டுள்ளது. இதில் ஒன்று அச்சுறு நிலைய அண்மித்த இனமாக உள்ளது. சிற்றினம் ஒன்று தரவுகள் போதாததாகவும், மற்றொன்று, *ஜொகோரா சிங்கபோரென்சிசு* மிக அருகிய இனமாக உள்ளது.

## மேற்கோள்கள்

பகுப்பு:நண்டுகள்
பகுப்பு:கணுக்காலி பேரினங்கள்
டிசிப்ரோசியம் மோனோசல்பைடு

**டிசிப்ரோசியம் மோனோசல்பைடு** (*Dysprosium monosulfide*) என்பது DyS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் கந்தகமும் சேர்ந்து இந்த இருமச் சேர்மம் உருவாகிறது.

## தயாரிப்பு
மந்த வாயுச் சூழலில் தூய டிசிப்ரோமியத்தையும் கந்தகத்தையும் விகிதவியல் அளவுகளில் சேர்த்து சூடாக்கினால் டிசிப்ரோசியம் மோனோசல்பைடு உருவாகும். 

:Dy + S → DyS

## இயற்பியல் பண்புகள்

டிசிப்ரோசியம் மோனோசல்பைடு கனசதுர அமைப்பில் படிகங்களாக உருவாகிறது. Fm3m என்ற இடக்குழுவில் a = 0.5591 நானோமீட்டர், Z = 4 என்ற அணிக்கோவை அளவுருக்களுடன் சோடியம் குளோரைடு ஒத்த படிக அமைப்பும் கொண்டுள்ளது. 

2360 டிகிரி செல்சியசு வெப்பநிலையில் கலவை உருகும்.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:சல்பைடுகள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
ஐக்கிய சபா தேசிய அமைப்பு

**ஐக்கிய சபா தேசிய அமைப்பு** அல்லது **அசுனோ** (ஆங்கிலம்: *United Sabah National Organisation*; மலாய்: *Pertubuhan Kebangsaan Sabah Bersatu*) (**USNO**) என்பது வடக்கு போர்னியோவிலும்; பின்னர் மலேசியாவின் சபா மாநிலத்திலும் செயல்பாட்டில் இருந்த ஓர் அரசியல் கட்சியாகும்.

சபாவின் முசுலிம் பழங்குடியினர்; குறிப்பாக சுலுக்-பஜாவு மக்கள் சார்ந்த இன அடிப்படையிலான அந்தக் கட்சி, சபாவின் மூன்றாவது முதலமைச்சர் முசுதபா அருன் (*Mustapha Harun*) அவர்களால் டிசம்பர் 1961-இல் உருவாக்கப்பட்டது. 35 ஆண்டுகளுக்குப் பின்னர், 1996-ஆம் ஆண்டில் இந்தக் கட்சி கலைக்கப்பட்டது.

## பொது

16 செப்டம்பர் 1963-இல் மலேசியா உருவாவதற்கு முன்பு, டொனால்டு இசுடீபன்ஸ் (*Donald Stephens*) தலைமையிலான ஐக்கிய பாசோக்மோமோகான் கடாசான் மூருட் அமைப்புடன் (*United Pasokmomogun Kadazandusun Murut Organisation*) (*UPKO*) (**உப்கோ**) இணைந்து பிரித்தானியர்களிடம் இருந்து விடுதலை பெறுவதில் ஐக்கிய சபா தேசிய அமைப்பு (அசுனோ) முக்கியப் பங்கு வகித்தது.

ஐக்கிய பாசோக்மோமோகான் கடாசான் மூருட் அமைப்பு பின்னர் கலைக்கப்பட்டு 1967-இல் ஐக்கிய சபா தேசிய அமைப்பு (*USNO*) கட்சியுடன் இணைக்கப்பட்டது.

### 1967 மாநிலத் தேர்தல்

1967-ஆம் ஆண்டு சபா மாநிலத் தேர்தலில் அசுனோ கட்சி வெற்றி பெற்று ஆட்சிக்கு வந்தது. அசுனோ கட்சி 1975 வரை முசுதபா அருன் தலைமையிலும், 1976 வரை முகமது சையட் கெருவாக்கின் (*Mohammad Said Keruak*) தலைமையிலும் ஆட்சியில் இருந்தது.

1975-ஆம் ஆண்டில், அசுனோ கட்சியின் பொதுச் செயலாளர் அரிஸ் சாலே அசுனோ கட்சியை விட்டு வெளியேறி, முன்னாள் உப்கோ தலைவர் டொனால்டு இசுடீபன்சுடன் இணைந்து சபா ஆளுநர் பதவியை ஏற்றார். மற்றும் சபா மக்கள் ஐக்கிய முன்னணி (*BERJAYA*) என்ற புதிய கட்சியை உருவாக்கினார்.

### கட்சி கலைப்பு

இந்தப் புதிய கட்சி 1976 மாநிலத் தேர்தலில் அசுனோவைத் தோற்கடித்து 1985-ஆம் ஆண்டு வரை மாநில அரசாங்கத்தை அமைத்தது. அசுனோ தொடர்ந்து 1981, 1985, 1986, 1990 மாநிலத் தேர்தல்களில் பங்கேற்று வெற்றி பெற்றது. இருப்பினும் மீண்டும் ஆட்சி அமைக்க போதுமான ஆதரவைப் பெறவில்லை.

1996-இல், அசுனோ பதிவு நீக்கம் செய்யப்பட்டது. அதன் சட்டமன்ற உறுப்பினர்களில் ஆறு பேர் சபா அம்னோவில் இணைந்தனர்; மீதமுள்ளவர்கள் எதிர்க்கட்சியான ஐக்கிய சபா கட்சியில் (PBS) சேர்ந்தனர்.

## மேலும் காண்க

* மலேசிய ஒப்பந்தம்
* ஐக்கிய சபா கட்சி
* சபா மக்கள் கூட்டணி
* சபா முற்போக்கு கட்சி
* ஐக்கிய பாசோக்மோமோகான் கடாசான் மூருட் அமைப்பு

## மேற்கோள்கள்

## வெளி இணைப்புகள்

பகுப்பு:மலேசிய அரசியல் கட்சிகள்
கோத்தா பெலுட் மக்களவைத் தொகுதி

**கோத்தா பெலுட் மக்களவைத் தொகுதி** (மலாய்: *Kawasan Persekutuan Kota Belud*; ஆங்கிலம்: *Kota Belud Federal Constituency*; சீனம்: 哥打毛律联邦选区) என்பது மலேசியா, சபா மாநிலத்தின் மேற்கு கரை பிரிவின், கோத்தா பெலுட் மாவட்டத்தில் அமைந்துள்ள ஒரு மக்களவைத் தொகுதி (**P169**) ஆகும்.

கோத்தா பெலுட் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து கோத்தா பெலுட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கோத்தா பெலுட் மாவட்டம்
கோத்தா பெலுட் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கோத்தா பெலுட்.

சபா, மேற்கு கரை பிரிவில் உள்ள ஏழு மாவட்டங்களில் கோத்தா பெலுட் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 77 கி.மீ. தொலைவில் அமைந்து உள்ளது. கோத்தா பெலுட் மாவட்டம் 20 முக்கிம்களாகப் பிரிக்கப்பட்டு உள்ளது. 

### கினபாலு மலை

கோத்தா பெலுட் எனும் பெயர் பஜாவ் மொழியில் இருந்து வந்தது. "கோத்தா" என்றால் கோட்டை; "பெலுட்" என்றால் மலை என்று பொருள். எனவே, கோத்தா பெலுட் என்றால் "மலையில் உள்ள கோட்டை" என்று பொருள் படுகிறது.

கோத்தா பெலுட் நகரமும்; கோத்தா பெலுட் மாவட்டமும், சபா மாநிலத்தின் மிக அழகான நிலப் பகுதிகளில் ஒன்றாகும். கினபாலு மலையின் அழகியக் காட்சிகளைக் கோத்தா பெலுட் நகரத்தில் இருந்து பார்க்கலாம். கோத்தா பெலுட் நிலப் பகுதி, கினபாலு தேசியப் பூங்கா வரை பரந்து விரிந்து உள்ளது. 

## கோத்தா பெலுட் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* கோத்தா பெலுட் 
* கோத்தா பெலுட் மாவட்டம் 
* மேற்கு கரை பிரிவு
* கோத்தா மருடு மக்களவைத் தொகுதி
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
பிரதீப் சக்தி

**பிரதீப் சக்தி** (*Pradeep Shakthi* 25 யூலை 1954-20 பிப்ரவரி 2016) என்பவர் ஒரு இந்திய தெலுங்கு நடிகர், இயக்குநர், தொழிலதிபர் ஆவார்.

பிரதீப் சக்தி, ஆந்திரப் பிரதேசத்தின் குண்டூர் மாவட்டத்தில் ராஜா வசிரெட்டி என்ற பெயரில் பிறந்தவர். ஆலாபனா (1985) படத்தின் மூலம் இயக்குநர் வம்சியால்  தெலுங்குத் திரைப்படத் துறையில் அறிமுகப்படுத்தபட்டார். அதன் பிறகு பல தெலுங்கு, தமிழ்ப் படங்களில் எதிர்மறை பாத்திரங்களில் நடித்துள்ளார். இவர் அரசியல் சர்ச்சைக்குரிய திரைப்படமான  *கலியுக விஸ்வாமித்திரா* (1989) படத்தை இயக்கியுள்ளார். பிரதீப் 1993 இல் அமெரிக்காவிற்கு குடிபெயர்ந்து நியூயார்க்கின்  இசுடேட்டன் தீவில் குடியேறினார்.

## திரைப்படவியல்

### நடிகராக

; தமிழ்

* *[[நாயகன் (திரைப்படம்)|நாயகன்]]*  (1987)
* *[[ஜீவா (1988 திரைப்படம்)|ஜீவா]]* (1988)
* *[[கலியுகம் (1988 திரைப்படம்)|கலியுகம்]]* (1988)
* *[[சத்யா (1988 திரைப்படம்)|சத்யா]]* (1988)
* *[[பெண்புத்தி முன்புத்தி]]* (1988)
* *[[ராஜாதி ராஜா (1989 திரைப்படம்)|ராஜாதி ராஜா]]* (1989)
* *[[ஆடி வெள்ளி]]* (1990)
* *[[இதயத் தாமரை]]*  (1990)
* *[[மருது பாண்டி (திரைப்படம்)]]* (1990)
* *[[மைக்கேல் மதன காமராஜன்]]* (1990)
* *[[பிரம்மா (திரைப்படம்)]]* (1991)
* *[[குணா]]* (1991)
* *[[தளபதி (திரைப்படம்)]]* (1991)
* *[[மீரா (1992 திரைப்படம்)|மீரா]]* (1992)
* *[[வள்ளி (1993 திரைப்படம்)|வள்ளி]]* (1993)
* *[[மதுரை மீனாட்சி (திரைப்படம்)|மதுரை மீனாட்சி]]* (1993)

### இயக்குநராக

* *கலியுக விஸ்வாமித்ரா* (1989)

## மேற்கோள்கள்

## வெளி இணைப்புகள்
*

பகுப்பு:2016 இறப்புகள்
பகுப்பு:1954 பிறப்புகள்
பகுப்பு:குண்டூர் மாவட்ட நபர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
அனாசிமசு

**அனாசிமசு** (*Anasimus*) என்பது *இனச்சாய்டிடே* குடும்பத்தைச் சேர்ந்த நண்டு பேரினமாகும். இப்பேரினத்தில் இரண்டு சிற்றினங்கள் உள்ளன:

* *அனசிமசு புகாக்சு* ஏ. மில்னே-எட்வார்ட்சு, 1880
* *அனசிமசு லேட்டசு* ராத்பன், 1894

*அனாசிமசு லேடசு* சிற்றினம் அட்லாண்டிக் பெருங்கடலின் மேற்கு கடற்கரையில் அமெரிக்காவிலிருந்து தென் அமெரிக்கா வரை உள்ளது.

## மேற்கோள்கள்

பகுப்பு:நண்டுகள்
பகுப்பு:நண்டு பேரினங்கள்
புருசியானா

***புருசியானா பெடிகர்*** (*Bruciana pediger*) என்பது *சாந்திடே* குடும்பத்தைச் சேர்ந்த நண்டு சிற்றினமாகும். இது *புருசியானா* பேரினத்தில் உள்ள ஒரே சிற்றினமாகும். இவை பெரும்பாலும் பிரகாசமான நிறத்தில் உள்ளன. இந்த நண்டு நச்சுத்தன்மை கொண்டவை. இவற்றை சமைத்து உண்ணும் போது வெப்பத்தினால் செயலிழக்காத நச்சுகளைக் கொண்டுள்ளன.

## மேற்கோள்கள்

பகுப்பு:நண்டு பேரினங்கள்
கையாசு

**கையாசு** என்பது ஐந்து சிற்றினங்களை உள்ளடக்கிய *ஓரிகோனியட்* நண்டுகளின் ஒரு பேரினமாகும்.

* *கையாசு அலூட்டேசியசு* பிராண்ட், 1851
* *கையாசு அரனேயசு*  (லின்னேயஸ், 1758)  
* *கையாசு கார்கடாடசு* லீச், 1815
* *கையாசு* *லைராடசு* டானா, 1851
* *கையாசு* *உர்சினசு* ராத்த்பன், 1924

## மேற்கோள்கள்

## வெளி இணைப்புகள்
*
நல்ல பேரை வாங்க வேண்டும் பிள்ளைகளே

**நல்ல பேரை வாங்க வேண்டும் பிள்ளைகளே** (*Nalla Perai Vaanga Vendum Pillaigale*) என்பது 2024 இல் பிரசாத் இராமர் எழுத்து இயக்கத்தில் வெளிவந்த இந்தியத் தமிழ்  நகைச்சுவைத் திரைப்படமாகும். இப்படத்தில் செந்தூர் பாண்டியன், பூர்ணிமா ரவி, பிரீத்தி கரண், சுரேஷ் மதியழகன் ஆகியோர் முக்கிய வேடங்களில் நடித்திருந்தனர். இப்படத்தை பிரதீப் குமார் தயாரித்தார்.

## நடிகர்கள்
* இரவிச்சந்திரனாக செந்தூர் பாண்டியன்
* சோபியா பானுவாக பூர்ணிமா இரவி
* அரசியாக பிரீத்தி கரண்
* காந்தியாக சுரேசு மதியழகன்
* சபீனா பானுவாக தமிழ்செல்வி

## தயாரிப்பு
இத்திரைப்படத்தின் தயாரிப்புப் பணிகள் 2018 இல் தொடங்கப்பட்டு, மதுரை,மயிலாடுதுறை போன்ற இடங்களில் 42 நாட்கள் படப்பிடிப்பு நடத்தப்பட்டது. இத்திரைப்படம் இந்தியத் திரைப்படத் தணிக்கை குழுவிடமிருந்து "ஏ" சான்றிதழைப் பெற்றது.

## வரவேற்பு
சினிமா எக்சுபிரசின் பி. ஜெயபுவனேசுவரி. 5 இற்கு 3 என்று மதிப்பிட்டு "எல்லாவற்றிற்கும் மேலாக, தலைப்பே" "ஒரு நல்ல பெயரைத் தேடுகிறது" என்று பொருள் தருவதாகவும் "படத்தின் குழு ஒன்று நல்ல முடிவைத் தருகிறது" என்றும் குறிப்பிட்டார். டைம்ஸ் நவ் மணிகண்டன் கே. ஆர். திரைப்படத்திற்கு 5இற்கு 2 + 1⁄2 என்று மதிப்பிட்டு "இயக்குநர் பிரசாத் இராமர் தனது கதையை நம்பியதாகத் தெரிகிறது, இது நாம் வாழும் காலத்துடன் ஒத்துப்போகிறது என்றும், அவரது உரையாடல்கள் எல்லாவற்றையும் விட பார்வையாளர்களை கவர்ந்திழுப்பதாக அவர் நம்புகிறார்" என்றும் குறிப்பிட்டார்.
*[[ஆனந்த விகடன்|சினிமா விகடனின்]]* விமர்சகர் ஒருவர், "திரைப்படம் தொடங்கி, கதைக்குள் நேராக இழுக்கிறது, இது தலைப்பு அட்டையில் ஒரு வித்தியாசமான முயற்சியாகும். என்று எழுதினார்.

## மேற்கோள்கள்

## வெளி இணைப்புகள்
* நல்ல பேரை வாங்க வேண்டும் பிள்ளைகளே 

பகுப்பு:இந்திய நகைச்சுவைத் திரைப்படங்கள்
பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
துவாரான் மக்களவைத் தொகுதி

**துவாரான் மக்களவைத் தொகுதி** (மலாய்: *Kawasan Persekutuan Tuaran*; ஆங்கிலம்: *Tuaran Federal Constituency*; சீனம்: 斗亚兰联邦选区) என்பது மலேசியா, சபா மாநிலத்தின் மேற்கு கரை பிரிவு, துவாரான் மாவட்டம்; கோத்தா கினபாலு மாவட்டம்; கோத்தா பெலுட் மாவட்டம் ஆகிய மூன்று மாவட்டங்களில் அமைந்துள்ள ஒரு மக்களவைத் தொகுதி (**P170**) ஆகும்.

துவாரான் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து துவாரான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## துவாரான் மாவட்டம்
துவாரான் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் துவாரான் நகரம் (*Tuaran Town*).

சபா, மேற்கு கரை பிரிவில் உள்ள ஏழு மாவட்டங்களில் துவாரான் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 32 கி.மீ. தொலைவில் உள்ளது.

**துவாரான்** எனும் பெயரின் தோற்றம் ஓரளவுக்கு இன்னும் அறியப் படாமல் உள்ளது. இருப்பினும் பிரித்தானியர்களின் வருகைக்கு முன்பே இருந்து துவாரான் நகரில் ஒரு குடியேற்றம் இருந்துள்ளது. 1800-ஆம் ஆண்டுகளில் இசுடாம்போர்டு இராஃபிள்சு துவாரான் எனும் பெயரைப் பயன்படுத்தி உள்ளார்.

## துவாரான் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* துவாரான் 
* துவாரான் மாவட்டம் 
* மேற்கு கரை பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
செபங்கார் மக்களவைத் தொகுதி

**செபங்கார் மக்களவைத் தொகுதி** (மலாய்: *Kawasan Persekutuan Sepanggar*; ஆங்கிலம்: *Sepanggar Federal Constituency*; சீனம்: 实邦加国会议席) என்பது மலேசியா, சபா மாநிலத்தின் மேற்கு கரை பிரிவு, கோத்தா கினபாலு மாவட்டத்தில் அமைந்துள்ள ஒரு மக்களவைத் தொகுதி (**P171**) ஆகும்.

செபங்கார் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து செபங்கார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கோத்தா கினபாலு மாவட்டம்
கோத்தா கினபாலு மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கோத்தா கினபாலு நகரம்.

சபா, மேற்கு கரை பிரிவில் உள்ள ஏழு மாவட்டங்களில் கோத்தா கினபாலு மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவை மையமாகக் கொண்டுள்ளது. கோத்தா கினபாலு மாவட்டம் 350 சதுர கி.மீ. பரப்பளவைக் கொண்டது

2020-ஆம் ஆண்டு மக்கள்தொகை கணக்கெடுப்பின்படி, கோத்தா கினபாலு மாவட்டத்தின் மக்கள் தொகை சுமார் 5,00,425. கோத்தா கினபாலு மாவட்டத்தின் தலைநகரமான கோத்தா கினபாலுவின் பழைய பெயர் 'ஜெசல்டன்' (*Jesselton*). 1890-களில் அது ஒரு மீனவர் கிராமமாக இருந்தது. பிரித்தானிய வடக்கு போர்னியோ நிறுவனத்தின் புதிய நிர்வாக மையத்திற்கு ஜெசல்டன் என்று பெயர் வைக்கப்பட்டது.  

## செபங்கார் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* துவாரான் 
* துவாரான் மாவட்டம் 
* மேற்கு கரை பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
2024 சூரத் கட்டட விபத்து

**2024 சூரத் கட்டட விபத்து** (*2024 Surat building collapse*) என்பது சூலை 6 2024 அன்று பெய்த கனமழையைத் தொடர்ந்து, இந்திய மாநிலமான குசராத்தில் சூரத்தின் புறநகரில் ஒரு குடியிருப்பு கட்டடம் இடிந்து விழுந்த நிகழ்வாகும். இதில் 7 பேர் உயிரிழந்தனர், 15க்கும் மேற்பட்டோர் காயமடைந்தனர்.

## சம்பவம்
6 சூலை 2024 அன்று இந்திய நேரப்படி 14:30 மணிக்கு, குசராத்தின் சூரத்தின் புறநகரில் ஒரு குடியிருப்பு கட்டடம் இடிந்து விழுந்தது. இச்சம்பவத்தில் கனமழையால் ஆறு மாடிக் கட்டிடம் இடிந்து விழுந்தது. இந்த விபத்தில் 7 பேர் உயிரிழந்துள்ளதுடன் 15க்கும் மேற்பட்டோர் காயமடைந்துள்ளனர்.

## பின்விளைவு
தேசியப் பேரிடர் மீட்புப் படை மற்றும் உள்ளூர் அதிகாரிகளால் தேடுதல் மற்றும் மீட்பு நடவடிக்கைகள் மேற்கொள்ளப்பட்டன. இடிபாடுகளில் சிக்கியவர்களை மீட்கும் பணி அடுத்த நாளும் தொடர்ந்தது.

## விசாரணை
அரசு அதிகாரிகள் மேற்கொண்ட விசாரணையில் 2017ஆம் ஆண்டு இந்தக் கட்டடம் சட்டத்திற்குப் புறம்பாகக் கட்டப்பட்டதாகத் தெரிவிக்கப்பட்டது. இக்கட்டத்தில் ஐந்து குடும்பத்தினர் வசித்து வந்தனர். இக்கட்டட உரிமையாளர்கள் மீது பாரதிய நீதி விதித்தொகுப்பு சட்டத்தின் கீழ் நடவடிக்கை எடுக்கப்பட்டது.

## மேற்கோள்கள்

பகுப்பு:சூரத் மாவட்டம்
பகுப்பு:கட்டட உருக்குலைவு விபத்துகள்
3,4-ஈரைதராக்சிமேண்டலிக் அமிலம்

**3,4-ஈரைதராக்சிமேண்டலிக் அமிலம்** (*3,4-Dihydroxymandelic acid*) என்பது C8H8O5 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மூளையிலும் உடலிலும்  ஓர் இயக்குநீராகச் செயல்படக்கூடிய நோர்பைன்பிரைன் என்ற கேட்டகோலமைன் குடும்பத்தைச் சேர்ந்த  கரிமச் சேர்மத்தின் வளர்சிதை மாற்றத்தில்  3,4-ஈரைதராக்சிமேண்டலிக் அமிலம் உருவாகிறது. (3,4-ஈரைதராக்சிபீனைல்)(ஐதராக்சி)அசிட்டிக் அமிலம், 2-(3,4-ஈரைதராக்சிபீனைல்)-2-ஐதராக்சி அசிட்டிக் அமிலம் என்ற பெயர்களாலும் இச்சேர்மம் அடையாளப்படுத்தப்படுகிறது. 

## மேற்கோள்கள்

பகுப்பு:ஆல்பா ஐதராக்சி அமிலங்கள்
பகுப்பு:அசிட்டிக் அமிலங்கள்
பகுப்பு:பீனாலிக் மனித வளர்சிதைப்பொருட்கள்
பகுப்பு:கேட்டெகால்கள்
சுவப்னில் குசலே

**சுவப்னில் குசலே** (*Swapnil Kusale*) இந்தியாவைச் சேர்ந்த துப்பாக்கி சுடும் விளையாட்டு வீரர் ஆவார். 1995 ஆம் ஆண்டு ஆகத்து மாதம் 6 ஆம் தேதியன்று இவர் பிறந்தார். 50 மீட்டர் சுழல் துப்பாக்கி சுடுதலின் மூன்று நிலைப் போட்டியில் அதாவது மண்டியிட்டு, முன்புறமாகச் சரிந்து, நின்று சுடுதல் என்ற மூன்று நிலை வகை துப்பாக்கி சுடும் போட்டியில் இவர் போட்டியிடுகிறார். 2024 கோடைக்கால ஒலிம்பிக்கு விளையாட்டுப் போட்டியில் ஆண்கள் 50 மீட்டர் சுழல் துப்பாக்கி மூன்று நிலைப் போட்டியில் சுவப்னில் குசலே வெண்கலப் பதக்கம் வென்றார்.

## ஆரம்பகால வாழ்க்கை
சுவப்னில் குசலே 1995 ஆம் ஆண்டு ஆகத்து மாதம் 6 ஆம் தேதியன்று கோலாப்பூர் மாவட்டத்தில் உள்ள கம்பல்வாடி கிராமத்தில் பிறந்தார். 2009 ஆம் ஆண்டில், தந்தை இவரை மகாராட்டிர அரசாங்கத்தின் கிரிடா பிரபோதினி என்ற விளையாட்டு திட்டத்தில் சேர்த்தார். ஓராண்டு கடுமையான உடற் பயிற்சிக்குப் பிறகு, குசலே துப்பாக்கி சுடுதலைத் தேர்ந்தெடுத்தார்.  2015 ஆம் ஆண்டில், இவர் புனேவில் இந்திய இரயில்வே பயணச் சீட்டு பரிசோதகராகப் பணியில் சேர்ந்தார். இப்பணி இவருக்கு முதல் துப்பாக்கியை வாங்க உதவியது.

## தொழில்
2015 ஆம் ஆண்டு குவைத்து நாட்டில் 2015 ஆசிய துப்பாக்கி சுடுதல் வாகையாளர் இளையோர் பிரிவில் 50 மீ சுழல் துப்பாக்கி சுடுதல் போட்டியில் தங்கம் வென்றார். இதே ஆண்டில், துக்ளகாபாத்தில் நடைபெற்ற 59 ஆவது தேசிய துப்பாக்கிச் சுடுதல் வாகையாளர் போட்டியில் ககன் நரங் மற்றும் செயின் சிங் ஆகியோரை விட 50 மீட்டர் சுழல் துப்பாக்கி புரோன் போட்டியில் வெற்றி பெற்றார். 2017 ஆம் ஆண்டு திருவனந்தபுரத்தில் நடந்த 61 ஆவது தேசிய வெற்றியாளர் போட்டியாளர் 50மீ சுழல் துப்பாக்கி மூன்று நிலை போட்டியில் தங்கம் வென்றார்.

அக்டோபர் 2022 ஆம் ஆண்டில் கெய்ரோவில் நடந்த 2022 பன்னாட்டு உலக துப்பாக்கிச் சுடுதல் வாகையாளர் போட்டியில் நான்காவது இடத்தைப் பெற்று, ஆடவருக்கான 50-மீட்டர் சுழல்துப்பாக்கி மூன்றுநிலைப் போட்டியில்  இந்தியாவுக்கான ஒலிம்பிக் ஒதுக்கீட்டைப் பெற்றார். மே 2024 ஆம் ஆண்டு மே மாதத்தில் தில்லி மற்றும் போபாலில் நடந்த சோதனைகளுக்குப் பிறகு 50மீ சுழல் துப்பாக்கி மூன்று நிலைப் போட்டியில் விளையாட இந்திய ஒலிம்பிக் அணிக்காகத் தேர்ந்தெடுக்கப்பட்டார். இறுதி சோதனையில் 5ஆவது இடத்தைப் பிடித்த போதிலும், முதல் மூன்று சோதனைகளில் அவர் பெற்ற புள்ளிகளின் அடிப்படையில் குசலே இரண்டாவது துப்பாக்கி சுடும் வீரராக அணியில் தேர்ந்தெடுக்கப்பட்டார்.

2024 ஒலிம்பிக்கில் குசலே ஆண்களுக்கான 50 மீட்டர் சுழல் துப்பாக்கி  மூன்று நிலைப் போட்டியில் இறுதிப் போட்டிக்குத் தகுதி பெற்ற முதல் இந்தியரானார்.  மேலும் இறுதிப் போட்டியில் 451.4 புள்ளிகளைப் பெற்று வெண்கலப் பதக்கத்தை வென்றார்.

## மேற்கோள்கள்

## வெளி இணைப்புகள்
* 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:குறி பார்த்துச் சுடும் வீரர்கள்
பகுப்பு:ஒலிம்பிக் போட்டியாளர்கள்
பகுப்பு:ஒலிம்பிக் வெண்கலப் பதக்கம் பெற்றவர்கள்
பரூச் மக்களவைத் தொகுதி

**பரூச் மக்களவைத் தொகுதி** (ஆங்கிலம்:*Bharuch Lok Sabha constituency*; ) (முன்னர் **பரோச் மக்களவைத் தொகுதி** என அறியப்பட்டது) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, பரூச் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

## பாராளுமன்ற உறுப்பினர்கள்

## தேர்தல் முடிவுகள்

### 2024

                                                                                               

                                                                                               

                                                                                               

                                                                                               

                                                                                               

 

## மேலும் பார்க்கவும்

* பரூச் மாவட்டம்
* மக்களவைத் தொகுதிகளின் பட்டியல்

## மேற்கோள்கள்

பகுப்பு:பரூச் மாவட்டம்
பகுப்பு:குசராத்து மக்களவைத் தொகுதிகள்
பகுப்பு:Webarchive template wayback links
பக்கோடானோமிக்சு

**பக்கோடானோமிக்சு** (*Pakodanomics-பக்கோடா பொருளாதாரம்*) என்பது சுயதொழில் மற்றும் தொழில் முனைவோரை ஊக்குவிப்பதற்காக இந்தியாவில் நிறுவப்பட்ட பொருளாதாரக் கொள்கைகளைக் குறிக்கிறது. இந்தியப் பிரதமர் நரேந்திர மோடி ஜீ ஊடகத்தின் பிரத்தியேக நேர்காணலின் போது, பொருளாதாரச் சீர்திருத்தங்கள் தொடர்பான கேள்விகளுக்குப் பதிலளிக்கும் போது இந்த வெளிப்பாடு உருவானது. இப்பேட்டியிலிருந்து, இந்த குறிப்பிட்ட வாசகம் இந்தியத் துணைக் கண்டத்திற்குள் இதன் சுற்றுகளை உருவாக்கியது. எதிர்க்கட்சியினர் மற்றும் பொருளாதார விமர்சகர்கள் இதனைக் கடுமையாக விமர்சனம் செய்தனர்.

'பக்கோடானோமிக்சு' என்ற சொல்லைக் கட்டுரையாளர் விவேக் கவுல் உருவாக்கியுள்ளார். இவர் *பாண்டனோமிக்சு* என்ற சொல்லையும் முன்னிலைப்படுத்த விரும்புகிறார்.

## வரலாறு
இந்தியப் பிரதமர் நரேந்திர மோதி சனவரி 2018இல், தெரு உணவு விற்பனையாளர்களையும் (பக்கோடா விற்பவர்கள்) வேலைவாய்ப்பு புள்ளிவிவரங்களில் கருத்தில் கொள்ள வேண்டும் என்றார். இதனைக் கருத்தில் கொள்ளும்போது நாட்டில் வேலைவாய்ப்பின்மை புள்ளிவிவர அறிக்கையை விட மிகக் குறைவாக இருப்பதாகச் சனவரி 2018இல் தெரிவித்த கருத்திலிருந்து இந்த வார்த்தை உருவானது.

பாஜக ஆட்சியின் போது இந்தியப் பொருளாதாரத்தின் முக்கிய கவலைகளில் ஒன்று, அதிக எண்ணிக்கையிலான இளைஞர்களுக்கு வேலை வாய்ப்புகளை அதிகரிப்பதுதான். இந்தியாவில் ஒவ்வொரு மாதமும் ஒரு பத்து இலட்சத்துக்கும் அதிகமானவர்கள் புதிதாகப் பணியில் சேருவதாக மதிப்பிடப்பட்டுள்ளது.

பணமதிப்பிழப்பு நடவடிக்கையின் விளைவாகவும் பக்கோடானோமிக்சு ஏற்பட்டது. இது நவம்பர் 2016-இல் இந்தியாவில் 86% நாணயத்தைத் திடீரெனத் தடை செய்தது. இது பெரிய பொருளாதார எழுச்சிக்கு வழிவகுத்தது.

பக்கோடானோமிக்சு என்பது அரசாங்கத்தின் பொருளாதாரக் கொள்கைகள் மற்றும் பிரச்சாரப் பேரணிகளிலும் தொலைக்காட்சிகளிலும் நகைச்சுவையாகத் தெரிவிக்கப்பட்டன. வர்ணனையாளர்கள் அரசாங்கத்தின் கொள்கைகளைத் தீவிரமாக விமர்சனம் செய்ய முயன்றனர். அரசாங்கத்தின் கொள்கைகள் போதுமான முறையான வேலைவாய்ப்பை உருவாக்கவில்லை என்பதை இவர்கள் வாதமாக உள்ளது.

## மேற்கோள்கள்

பகுப்பு:நரேந்திர மோதி
சர்லஸ் புகாவ்ஸ்கி

**என்றி சார்லஸ் புகாவ்ஸ்கி** (*Henry Charles Bukowski*) பிறப்பு **என்ரிச் கார்ல் புகோவ்ஸ்கி**, ; ஆகத்து 16, 1920 – மார்ச் 9, 1994) என்பவர் ஒரு ஜெர்மன்-அமெரிக்க கவிஞர், புதின, சிறுகதை எழுத்தாளர் ஆவார். இவர் வளர்ந்த  லாஸ் ஏஞ்சல்ஸ் நகரின் சமூக, பண்பாட்டு, பொருளாதார சூழல் போன்றவை இவரது எழுத்தில் தாக்கதை ஏற்படுத்தின. புக்கோவ்ஸ்கியின் படைப்புகள் பெரும்பாலும் அமெரிக்க கீழ்தட்டு மக்களின் வாழ்வையும், நேரடி சொல் வழக்கையும், வன்முறை, மதுபானம், பாலுறவு கற்பனைகளையும் கொண்டவை. லாஸ் ஏஞ்சல்சின் தலைமறைவு இதழான *ஓபன் சிட்டியில்* இவர் எழுதிய *நோட்ஸ் ஆஃப் எ டர்ட்டி ஓல்ட் மேன்* கட்டுரையின் விளைவாக  எஃபிஐ இவரைப் பற்றிய ஒரு கோப்பை வைத்திருந்தது.

புகோவ்ஸ்கி 1940 களின் முற்பகுதியில் தொடங்கி 1990 களின் முற்பகுதி வரை சிற்றிதழ்களில் நிறைய எழுதினார். இவர் ஆயிரக்கணக்கான கவிதைகளையும், நூற்றுக்கணக்கான சிறுகதைகளையும், ஆறு புதினங்களையும் எழுதினார். தனது வாழ்க்கையில் அறுபதுக்கும் மேற்பட்ட புத்தகங்களை வெளியிட்டார். 

1986 இல், *[[டைம் (இதழ்)|டைம்]]* இதழ் புக்கோவ்ஸ்கியை  "அமெரிக்க அடித்தட்டு வாழ்க்கையின் பரிசு பெற்றவர் " என்று அழைத்தது. 

புக்கோவ்ஸ்கி தன் வாழ்நாளில்,  அமெரிக்காவில் உள்ள கல்வித் திறனாய்வாளர்களிடமிருந்து அவ்வளவாக  கவனத்தைப் பெறவில்லை. ஆனால் இவர் பிறந்த ஐரோப்பாவிலும், குறிப்பாக இங்கிலாந்திலும்,  ஜெர்மனியிலும் சிறந்த வரவேற்பைப் பெற்றார். 1994 மார்ச்சில் புக்கோவ்ஸ்கி இறந்ததிலிருந்து, அவரது வாழ்க்கை, எழுத்துக்கள் என இரண்டையும் பற்றிய பல திறனாய்வுக் கட்டுரைகள்,  புத்தகங்கள் எழுதப்பட்டன்.

## மேற்கோள்கள்

## வெளி இணைப்புகள்
*

பகுப்பு:அமெரிக்க அறியொணாமையியலாளர்கள்
பகுப்பு:1994 இறப்புகள்
பகுப்பு:1920 பிறப்புகள்
சமாரியம் மோனோசல்பைடு

**சமாரியம் மோனோசல்பைடு** (*Samarium monosulfide*) என்பது SmS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சமாரியமும் கந்தகமும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதவியல் அளவில் தூய சமாரியத்தையும் கந்தகத்தையும் சேர்த்து வினைபுரியச் செய்து சமாரியம் மோனோசல்பைடு தயாரிக்கப்படுகிறது:
::Sm + S -> SmS

## இயற்பியல் பண்புகள்
சமாரியம் மோனோசல்பைடு கனசதுர அமைப்பின் படிகங்களாக உருவாகிறது. Fm3m என்ற இடக்குழுவில்  a = 0.5970-0.5863 நானோமீட்டர்  Z = 4, என்ற அணிக்கோவை அளவுருக்களுடன் சோடியம் குளோரைடு ஒத்த படிக அமைப்பை கொண்டுள்ளது.

1500 °செல்சியசு , 1940 °செல்சியசு அல்லது 2080 °செல்சியசு வெப்பநிலையில் சமாரியம் மோனோசல்பைடு சேர்மம் ஓரியல்பாக உருகும்.

சமாரியம் மோனோசல்பைடு ஒரு சால்கோசெனைடு பொருள் ஆகும். உலோகம் மற்றும் ஒரு குறைக்கடத்தி என்ற இரண்டு சாத்தியமான நிலைகளில் இது காணப்படுகிறது. இதன் விளைவாக, சமாரியம் மோனோசல்பைடு  ஒரு மாறக்கூடிய பொருளாக கணிசமான ஆர்வத்தைப் பெற்றுள்ளது.

## பயன்
சமாரியம் மோனோசல்பைடு உருமாற்றத்திற்கு அதிக உணர்திறன் கொண்டது. எனவே,  விசை, முறுக்கு, முடுக்கம் போன்றவற்றின் அழுத்த உணரிகளை உருவாக்குவதற்கான ஒரு நம்பிக்கைக்குரிய பொருளாகப் பயன்படுகிறது.

## மேற்கோள்கள்

பகுப்பு:சமாரியம் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
டெர்பியம் மோனோசல்பைடு

**டெர்பியம் மோனோசல்பைடு** (*Terbium monosulfide*) என்பது TbS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டெர்பியமும் கந்தகமும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதவியல் அளவில் தூய டெர்பியத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து டெர்பியம் மோனோசல்பைடு தயாரிக்கப்படுகிறது:

::Tb + S -> TbS

## இயற்பியல் பண்புகள்
டெர்பியம் மோனோசல்பைடு கனசதுர அமைப்பின் படிகங்களாக உருவாகிறது. Fm3m என்ற இடக்குழுவில்  சோடியம் குளோரைடு ஒத்த படிக அமைப்பை கொண்டுள்ளது.

## மேற்கோள்கள்

பகுப்பு:டெர்பியம் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
ஓல்மியம் மோனோசல்பைடு

**ஓல்மியம் மோனோசல்பைடு** (*Holmium monosulfide*) என்பது HoS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஓல்மியமும் கந்தகமும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதவியல் அளவில் தூய ஓல்மியம் தனிமத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து ஓல்மியம் மோனோசல்பைடு தயாரிக்கப்படுகிறது.

::Ho + S → HoS

## இயற்பியல் பண்புகள்

ஓல்மியம் மோனோசல்பைடு கனசதுர அமைப்பில் Fm3m என்ற இடக்குழுவுடன் a = 0.5465 நானோமீட்டர், Z = 4 என்ற அணிக்கோவை அளவுருக்களுடன் படிகங்களாக உருவாகிறது.  சோடியம் குளோரைடு ஒத்த படிக அமைப்பை கொண்டுள்ளது.

## பயன்
மின்சார மற்றும் காந்த பதிவு சாதனங்களில் சாத்தியமான பயன்பாடுகளுக்காக ஓல்மியம் மோனோசல்பைடு கவனத்தை ஈர்க்கிறது.

## மேற்கோள்கள்

பகுப்பு:ஓல்மியம் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
இலந்தனம் மோனோசல்பைடு

**இலந்தனம் மோனோசல்பைடு** (*Lanthanum monosulfide*) என்பது LaS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனமும் கந்தகமும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதவியல் அளவில் தூய இலந்தனம் தனிமத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து இலந்தனம் மோனோசல்பைடு தயாரிக்கப்படுகிறது.
::La + S → LaS
இலந்தனம் சல்பைடுடன் இலந்தனத்தைச் சேர்த்து வினைபுரியச் செய்தாலும் ஒடுக்க வினை நிகழ்ந்து இலந்தனம் மோனோசல்பைடு உருவாகிறது.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
புரோமித்தியம் மோனோசல்பைடு

**புரோமித்தியம் மோனோசல்பைடு** (*Promethium monosulfide*) என்பது PmS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமித்தியமும் கந்தகமும் சேர்ந்து இந்த இருமச் சேர்மம் உருவாகிறது..

## இயற்பியல் பண்புகள்
புரோமித்தியம் மோனோசல்பைடு கனசதுர அமைப்பில் படிகங்களாக உருவாகிறது. சோடியம் குளோரைடு ஒத்த படிக அமைப்பு கொண்டுள்ளது.

## மேற்கோள்கள்

பகுப்பு:புரோமித்தியம் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
சிக்கிமின் பொருளாதாரம்

வடகிழக்கு இந்தியாவின் மாநிலமான **சிக்கிமின் பொருளாதாரம்** (Economy of Sikkim) குறிப்பிடத்தக்க விவசாயப் பொருளாதாரத்தைக் கொண்டுள்ளது. இந்த மாநிலம் மலைப்பாங்கான நிலப்பரப்பைக் கொண்டிருந்தாலும், சிக்கிம் இயற்கை விவசாயம் மூலம் அதன் விவசாயப் பொருளாதாரத்தைத் தக்கவைத்துக் கொள்ள முடிந்தது. சிக்கிம் மாநிலம் 2016 ஆம் ஆண்டில் 100 சதவீதம் இயற்கை விவசாய வளம் கொண்ட ஒரே மாநிலமாக அறிவிக்கப்பட்டது. சிக்கிமின் தொழில்துறை பெரும்பாலும் விவசாயத்தை அடிப்படையாகக் கொண்டது. விவசாயத்தைத் தவிர, பிற பெரிய தொழில்களில் மருந்துகள், சுற்றுச்சூழல் சுற்றுலா, மற்றும் தரைவிரிப்பு நெசவு ஆகியவை அடங்கும்.

## விவசாயம்
சிக்கிமின் மொத்த பயிர் பரப்பளவு சராசரியாக 138,000 ஹெக்டேர் ஆகும்.

2016 ஆம் ஆண்டில் சிக்கிம் உலகின் முதல் இயற்கை விவசாய மாநிலமாக மாறியது. மேலும் சிக்கிம் மாநிலம் உலகின் முதல் முறையாக இயற்கைக் கொள்கையை [ID1] செயல்படுத்தியது. சிக்கிமின் பெரும்பான்மையான மக்கள் (சுமார் 62%) விவசாயம் மற்றும் விவசாயத்தை அடிப்படையாகக் கொண்ட துறையிலும், கிராமப்புற மக்களில் 80% பேர் இந்தத் துறையிலும் பணிபுரிகின்றனர்.

2003 ஆம் ஆண்டில் சிக்கிம் மாநிலம் இயற்கை விவசாயத்தை செயல்படுத்தியது. மேலும், வேதி உரங்கள் மற்றும் பூச்சிக்கொல்லிகளைத் தடை செய்தது. சிக்கிம் அவ்வாறு செய்த முதல் இந்திய மாநிலமாக மாறியது.  ஜனவரி 2016 இல், சிக்கிம் ஐ. நா. உணவு மற்றும் வேளாண் அமைப்பு (FAO) மதிப்புமிக்க எதிர்கால கொள்கைக்காக தங்க விருது வழங்கப்பட்டது.

இந்தியாவில் பெரிய ஏலக்காய் உற்பத்தியில் சிக்கிம் முக்கியப் பங்கு வகிக்கிறது . இந்தியாவின் ஏலக்காய் உற்பத்தியில் சிக்கிம் மாநிலம் 88% பங்கைக் கொண்டுள்ளது.

நெல், பக் கோதுமை, மக்காச்சோளம், பார்லி, உருளைக்கிழங்கு ஆகியவை மாநிலத்தின் முக்கியப் பயிர்கள் ஆகும் .

சிக்கிம் அதன் தனித்துவமான டெமி தேயிலைக்கு பெயர் பெற்றது.  சிக்கிம் தேயிலைக்கு புவிசார் குறியீடு (GI) வழங்குவது குறித்து இந்தியத் தேயிலை வாரியம் பரிசீலித்து வருகிறது.

## மேற்கோள்கள்

பகுப்பு:பொருளாதாரப் புவியியல்
பதினோராவது சிக்கிம் சட்டமன்றம்

**பதினோராவது சிக்கிம் சட்டமன்றம்** (*11th Sikkim Assembly*) என்பது 2024 சிக்கிம் சட்டமன்றத் தேர்தலுக்குப் பிறகு அமைக்கப்பட்டது. சட்டமன்றத் தேர்தல் முடிவுகள் 2 சூன் 2024 அன்று அறிவிக்கப்பட்டன.

## சட்டமன்ற உறுப்பினர்கள்
2024 சிக்கிம் சட்டப்பேரவைத் தேர்தலில் வெற்றி பெற்ற சட்டமன்ற உறுப்பினர்களைக் கொண்டு பதினோராவது சட்டமன்றம் அமைக்கப்பட்டது. இதன் தற்போதைய உறுப்பினர்கள் கீழே பட்டியலிடப்பட்டுள்ளனர்:

## மேற்கோள்கள்

பகுப்பு:சிக்கிம் சட்டப் பேரவை
கிராகுபிகா

***கிராகுபிகா*** (*Gracupica*) என்பது *சுடுருனிடே* குடும்பத்தில் உள்ள ஆசியப் பறவைகளின் பேரினமாகும். இது சில நேரங்களில் *இசுடர்னசு* அல்லது *இசுடுர்னியா*வுடன் இணைக்கப்படுகிறது.

## வகைப்பாட்டியல்
*கிராகுபிகா* பேரினமானது 1831ஆம் ஆண்டில் பிரெஞ்சு இயற்கை ஆர்வலர் ரெனே லெசன் என்பவரால் அறிமுகப்படுத்தப்பட்டது. இது கருப்பு கழுத்து சூறைக்குருவிக்கு இடமளிக்கிறது. இது இப்பேரினத்தின் மாதிரி இனமாகும். பேரினப் பெயர் இலத்தீன் சொல்லான *கிராகுலசு* அதாவது "சாம்பல் தலைக் காகம்" மற்றும் "கருப்பு வெள்ளைக்குருவி" என்று பொருள்படும் *பிகாவுடன்* இணைத்து உருவானது.

### சிற்றினங்கள்
இந்தப் பேரினத்தில் நான்கு சிற்றினங்கள் உள்ளன.

2021ஆம் ஆண்டு நடத்தப்பட்ட ஆய்வில்*,* *கி* . *கான்ட்ரா* எனும் இந்தியக் கருப்பு வெள்ளை மைனா சிற்றினம் 3 வேறுபட்ட துணைச்சிற்றினங்களின் கூட்டமைப்பினைக் கொண்டதாகக் கண்டறியப்பட்டது. இவை மியான்மர், சீனாவின் யுன்னான் உள்ளிட்ட இந்தியத் துணைக்கண்டப்பகுதியில் வாழ்கின்றன. சியாமிசு கருப்பு வெள்ளை மைனா தாய்லாந்து மற்றும் கம்போடியாவில் இருந்தும், (*கி.  பிளவ்வரி*) இந்தோனேசியாவின் சாவகம் மற்றும் பாலியிலிருந்தும் வரலாற்று ரீதியாக அறியப்பட்ட சாவகம் கருப்பு வெள்ளை மைனா (*கி. ஜல்லா*) இயலிடத்தில் அற்றுவிட்ட இனம் *கி. கான்ட்ரா*வின் பிற துணைச்சிற்றினங்களாகும். பன்னாட்டுப் பறவையியல் மாநாடு இந்த முடிவுகளை ஏற்றுக்கொண்டுள்ளது. 

## மேற்கோள்கள்

## வெளி இணைப்புகள்

* 
* 

பகுப்பு:பறவைப் பேரினங்கள்
பிரிடின்-3-கார்பால்டிகைடு

**பிரிடின்-3-கார்பால்டிகைடு**  (*Pyridine-3-carbaldehyde*) என்பது C5H4NCHO
என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். நிக்கோட்டினால்டிகைடு என்ற பெயராலும் இச்சேர்மம் அழைக்கப்படுகிறது. ஒரே அணு எண்ணிக்கையும் வெவ்வேறு கட்டமைப்பும் கொண்ட சாத்தியமுள்ள மூன்று பிரிடினால்டிகைடுகளில் இதுவும் ஒன்றாகும். பிரிடின்-2-கார்பால்டிகைடு, பிரிடின்-4-கார்பால்டிகைடு ஆகியன மற்ற இரண்டு மாற்றியங்களாகும். இது நிறமற்ற ஒரு திரவமாகும். இது வணிக ரீதியாக பெரும்பாலும் கிடைக்கிறது. நிகோடினோ நைட்ரைல் சேர்மத்திலிருந்து பிரிடின்-3-கார்பால்டிகைடு தயாரிக்கப்படுகிறது.  மாற்றாக, தொடர்புடைய ஆல்ககாலை உயிர்வளிநாட்ட ஆக்சிசனேற்றம் செய்தும் இதை தயாரிக்கலாம்.

## பாதுகாப்பு
தோல் மீது பட்டால் பிரிடின்-3-கார்பால்டிகைடு கடுமையான எரிச்சலை உண்டாக்கும்.

## மேற்கோள்கள்

பகுப்பு:அரோமாட்டிக் ஆல்டிகைடுகள்
இராணியின் பலியாட்டம்

சதுரங்கத்தில், **இராணியின் பலியாட்டம்** (*Queen's Gambit*) என்பது பின்வரும் நகர்த்தல்களுடன் தொடங்கும் ஒரு சதுரங்கத் திறப்பு ஆகும்.:
:1. d4 d5
:2. c4

இது பழமையான திறப்புகளில் ஒன்றாகும், இன்றும் பொதுவாக விளையாடப்படுகிறது. இது பாரம்பரியமாக ஒரு *[[பலியாட்டம் (சதுரங்கம்)|சூதாட்டமாக]]* விவரிக்கப்படுகிறது, ஏனெனில் வெள்ளை சி-சிப்பாயைத் தியாகம் செய்வதாக தோன்றுகிறது; இருப்பினும், இது ஒரு தவறான பெயராகக் கருதப்படலாம், ஏனெனில் கருப்பு ஒரு பாதகத்தை ஏற்படுத்தாமல் சிப்பாயைத் தக்க வைத்துக் கொள்ள முடியாது.

## பலியாட்டத்தை ஏற்றுக்கொள்ளல்
:2 c4 dxc4

:3 e3 b5

:4 a4 c6

:5 pxb5 pxb5

:6 qf3 Nc6

:7 QxNc6+ Bd7

## மேற்கோள்கள்

## வெளி இணைப்புகள்

* "Queen's Gambit" video and explanation, TheChessWebsite.com
* "Queen's Gambit Accepted Traps" video and explanation, Chessworld.net

பகுப்பு:சதுரங்கத் திறப்புகள்
பகுப்பு:சதுரங்க சொல்லாட்சி
பகுப்பு:15-ஆம் நூற்றாண்டுக் கண்டுபிடிப்புகள்